Nermin Hasanspahić

I.G. Kovačića 47

20 000 Dubrovnik, Hrvatska

Tel: +385 98 421 607

e-mail: nermin.hasanspahic@unidu.hr

ŽIVOTOPIS

Rođen sam u Dubrovniku 16.03.1981. godine.

U rujnu 1995. godine upisao sam srednju Pomorsko – Tehničku školu nautičkog smjera u Dubrovniku koju sam završio u lipnju 1999. godine. Po završetku srednje škole, u listopadu 1999. godine upisao sam Pomorski fakultet, smjer pomorski nautičar na tadašnjem Veleučilištu u Dubrovniku. U travnju 2005. godine sam diplomirao i stekao naslov diplomiranog inženjera pomorskog prometa nautičke struke. U studenom 2014. godine sam upisao poslijediplomski sveučilišni studij Pomorstvo, Doktorski studij Nautičke znanosti pri Sveučilištu u Rijeci, koji završavam u prosincu 2019. godine.

Prvi dio plovidbene prakse odradio sam od lipnja 2002. do siječnja 2003. godine na aframax tankeru za ulje kompanije Tanker Pacific Management Singapore kao vježbenik palube.

Drugi dio plovidbene prakse odradio sam od lipnja do prosinca 2005. godine na aframax tankeru za ulje kompanije Lundqvist Rederierna kao vježbenik palube.

Nakon položenog ispita za časnika palube opet sam se ukrcao na aframax tanker za ulje iste kompanije u lipnju 2006. godine. Tijekom 2008. godine sam položio ispit za prvog časnika palube – zapovjednika broda. Plovio sam u svojstvu časnika palube na istoj kompaniji i istom tipu brodova do rujna 2008. godine kada sam unaprijeđen u čin prvog časnika palube. Kao prvi časnik palube nastavio sam ploviti na istoj kompaniji i istom tipu brodova do listopada 2013. godine kada sam unaprijeđen u čin zapovjednika broda. U istom činu sam plovio do listopada 2017. godine kada prestajem ploviti i počinjem raditi na Pomorskom odjelu Sveučilišta u Dubrovniku kao asistent. U međuvremenu sam od veljače do lipnja 2017. godine radio na Pomorskom odjelu Sveučilišta u Dubrovniku kao vanjski suradnik, gdje sam izvodio vježbe iz kolegija ”Zapovjedanje u navigaciji II” i ”Planiranje putovanja”. Trenutno sam zaposlen na Pomorskom odjelu Sveučilišta u Dubrovniku kao asistent i izvodim vježbe iz kolegija: "Zapovjedanje u navigaciji I", "Zapovjedanje u navigaciji II", "Elektronička navigacija", "Planiranje putovanja" i "Tehnologija prijevoza tekućih tereta", „Tehnologija prijevoza kontejnera i ro-ro tehnologija“.

Sudjelovao sam na projektu BALMAS, a trenutno sudjelujem na projektu MEDUSA i ProtectAs.

 Autor sam ili koautor 13 znanstvenih radova objavljenih u znanstvenim časopisima i zbornicima međunarodnih znanstvenih skupova. Svi radovi uneseni su u bazu CROSBI pod matičnim brojem znanstvenika 364822.